**Ministru kabineta noteikumu projekta “Grozījumi Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām””   
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publisko iepirkumu likuma 12.pants, Sabiedrisko pakalpojumu sniedzēju iepirkumu likuma 15.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisko iepirkumu likuma (turpmāk – PIL) 12.pantā un Sabiedrisko pakalpojumu sniedzēju iepirkumu likuma (turpmāk – SPSIL) 15.pantā ir noteiktas tās PIL un SPSIL normas, kurās minētās līgumcenu robežvērtības nosaka Ministru kabineta 2017.gada 28.februāra noteikumi Nr.105 “Noteikumi par publisko iepirkumu līgumcenu robežvērtībām”” (turpmāk – Noteikumi).  2020.gada 27.februārī Latvijas Republikas Saeima pirmajā lasījumā pieņēma likumprojektus “Grozījumi Publisko iepirkumu likumā” (Nr.548/Lp13) (turpmāk arī – Likumprojekts PIL) un “Grozījumi Sabiedrisko pakalpojumu sniedzēju iepirkumu likumā” (Nr.571/Lp13) (turpmāk arī – Likumprojekts SPSIL).  Ņemot vērā, ka minētajos likumprojektos cita starpā paredzēti grozījumi arī PIL 12.pantā un SPSIL 15.pantā un attiecīgas izmaiņas nepieciešams veikt arī Noteikumu regulējumā, izstrādāts Ministru kabineta noteikumu projekts “Grozījumi Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām”” (turpmāk – noteikumu projekts).  Atbilstoši Likumprojekta PIL 7.pantā un Likumprojekta SPSIL 7.pantā paredzētajām izmaiņām PIL 27.pantā un SPSIL 31.pantā tiek paredzēts pasūtītāja un sabiedrisko pakalpojumu sniedzēja pienākums publicēt attiecīgi iepriekšējo informatīvo paziņojumu un periodisko informatīvo paziņojumu, ja iepirkuma līguma paredzamā līgumcena ir vienāda ar Ministru kabineta noteiktajām līgumcenu robežvērtībām vai lielāka. Attiecīgi minētie likumprojekti paredz PIL 12.pantā un SPSIL 15.pantā noteikt, ka arī PIL 27.pantā minēto un SPSIL 31.pantā minēto iepirkuma līguma paredzamo līgumcenu nosaka Ministru kabinets. Ņemot vērā plānotās izmaiņas PIL 12. un 27.pantā, Noteikumu 2.1.apakšpunkts tiek papildināts ar atsauci uz PIL 27.pantu, tādejādi konkretizējot, ka PIL 27.pantā minētajā gadījumā piemērojamā līgumcenu robežvērtība ir 5 350 000 *euro* publiskiem būvdarbu līgumiem un 139 000 *euro*publiskiem piegādes un publiskiem pakalpojumu līgumiem. Savukārt, ņemot vērā plānotās izmaiņas SPSIL 15. un 31.pantā, arī Noteikumu 3.1. apakšpunkts tiek papildināts ar atsauci uz SPSIL 31.pantu, tādejādi konkretizējot, ka SPSIL 31.pantā minētajā gadījumā piemērojamā līgumcenu robežvērtība ir 5 350 000 *euro* būvdarbu līgumiem un 428 000 *euro* piegādes un pakalpojumu līgumiem.  Vienlaikus, tā kā ar Likumprojektā PIL paredzētajiem grozījumiem PIL 12.pantā no tā plānots izslēgt atsauci uz PIL 60.panta desmito daļu, savukārt ar Likumprojektā SPSIL paredzētajiem grozījumiem SPSIL 15.pantā no tā plānots izslēgt atsauci uz SPSIL 65.panta desmito daļu, arī no Noteikumu 2.2.apakšpunkta tiek svītrota atsauce uz PIL 60.panta desmito daļu, bet no Noteikumu 3.3.apakšpunkta tiek svītrota atsauce uz SPSIL 65.panta desmito daļu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasūtītāji PIL izpratnē, sabiedrisko pakalpojumu sniedzēji SPSIL izpratnē (1656 pasūtītāji un 221 sabiedrisko pakalpojumu sniedzējs, kas reģistrējies darbam publikāciju vadības sistēmā) un juridiskas un fiziskas personas, kas piedāvā tirgū pakalpojumus, preces un būvdarbus un kas piedalās publiskajos iepirkumos (precīzu skaitu nav iespējams noteikt). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais regulējums sabiedrības grupām un institūcijām faktiski nemaina tiesības, pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi tika publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Publisko iepirkumu politika”, līdz ar to sabiedrības pārstāvjiem bija iespējams līdzdarboties projekta izstrādē, rakstveidā sniedzot viedokļus par to.  Kā arī noteikumu projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā “Tiesību aktu projekti”. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus par to. |
| 3. | Sabiedrības līdzdalības rezultāti | Sabiedrības pārstāvju viedokļi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru, kā arī cilvēkresursu nodrošinājumu. |
| 3. | Cita informācija | Nav. |

Finanšu ministrs J.Reirs

Cirse 67095659

Iveta.Cirse@fm.gov.lv